SPOROČILO KOMISIJE SVETU

Finančne informacije o evropskih razvojnih skladih

Predgovor

V skladu s členom 7(3) notranjega sporazuma[1] ter členom 57(3) in (4) finančne uredbe za 10. ERS[2] Komisija v tem dokumentu predstavlja ocene obveznosti, plačil in prispevkov za leti 2011 in 2012 ter pri tem upošteva napovedi Evropske investicijske banke (EIB) glede Sklada za spodbujanje naložb.

V tem dokumentu so prikazani finančno izvrševanje evropskih razvojnih skladov (od 8. do 10.) za leto 2010 ter napovedi izvrševanja za obdobje 2011–2013.

Za instrumente, ki jih Evropska investicijska banka (EIB) upravlja v okviru 9. in 10. ERS (Sklad za spodbujanje naložb in subvencionirane obrestne mere), države članice prispevke plačujejo neposredno EIB. Za vse ostale instrumente, vključno s starimi instrumenti, ki jih upravlja EIB (rizični kapital in subvencionirane obrestne mere), se prispevki plačujejo Komisiji.

Uvod

Komisija in EIB sta za vsako od držav AKP[3] in ČDO[4] posodobili napovedi obveznosti in plačil za leti 2011 in 2012. Posebna pozornost je bila namenjena zlasti pripravi napovedi plačil, da bi državam članicam omogočili čim natančnejše ocene zneskov, ki jih morajo predvideti v svojih nacionalnih proračunih, ter hkrati zagotovili dovolj razpoložljivih finančnih sredstev za ERS, da bi se izognili likvidnostnim težavam.

V skladu s členom 7 notranjega sporazuma o 10. ERS[5] in členom 57(5) finančne uredbe[6] bodo te ocene revidirane v sporočilu oktobra 2011.

Spodnji diagram prikazuje splošno gibanje obveznosti in plačil, vključno s pričakovanim razvojem v obdobju 2011–2013 (Komisija in EIB). Jasno se kaže strukturni trend zviševanja obveznosti in plačil od leta 1997 dalje, kar gre pripisati pospešenemu izvajanju pomoči. Kot je bilo pričakovano že od leta 2008, se je vrzel med obveznostmi in plačili v letih 2009 in 2010 zmanjšala, kar potrjuje trend približevanja ravni plačil ravni obveznosti.

Bruto obveznosti in plačila (Komisija in EIB): trend 1997–2013[7]

[pic]

1. IZVRšEVANJE EVROPSKIH RAZVOJNIH SKLADOV NA DAN 31. DECEMBRA 2010 (OBVEZNOSTI, PLAčILA IN FINANčNO STANJE)

Priloge 1, 2 and 3 prikazujejo dejanske obveznosti, plačila oziroma finančno stanje v letu 2010 v primerjavi z napovedmi iz oktobra 2010[8] ter pričakovani razvoj za leti 2011 in 2012.

Ob koncu leta 2010 so bile prevzete obveznosti za 50 % sredstev 10. ERS, kar je v skladu s ciljem, da bi bile do konca leta 2013 prevzete obveznosti za vsa sredstva 10. ERS.

Plačila za leto 2010 so najvišja do zdaj za ERS in potrjujejo splošno pozitivno gibanje glede plačil.

2. Finančne napovedi za obdobje 2011–2013 [9]

V SPODNJI RAZPREDELNICI SO PRIKAZANI POSODOBLJENI PODATKI NA PODLAGI NAJNOVEJšIH NAPOVEDI KOMISIJE:

[pic]

3. Napovedi za finančno izvrševanje za leti 2011 in 2012

Nove napovedi so prikazane v prilogah 1 do 3.

Prispevke držav članic v ERS za leto 2011 je določil Svet oktobra 2010[10], in sicer v višini 3 690 milijonov EUR za Komisijo in 210 milijonov EUR za EIB. Nove napovedi za leto 2011 še naprej potrjujejo, da EIB potrebuje finančna sredstva v višini 210 milijonov EUR, kažejo pa tudi, da so potrebe Komisije po denarnih sredstvih manjše od ocene iz oktobra 2010 in znašajo 3 100 milijonov EUR.

Zgornja meja prispevkov držav članic za leto 2012 je določena na 3 800 milijonov EUR za Komisijo in 280 milijonov EUR za EIB[11].

Treba je poudariti, da so ti zneski le predhodne napovedi, ki jih je treba obravnavati previdno. Komisija in EIB bosta po koncu poletja dali zanesljivejše ocene, ki bodo predstavljene v sporočilu oktobra.

[pic]

[pic]

[pic]

Priloga 4: Prispevki v ERS za leto 2011 po državah članicah (v EUR)

[pic]

[1] Notranji sporazum med predstavniki vlad držav članic, ki so se sestali v okviru Sveta, o financiranju pomoči Skupnosti na podlagi večletnega finančnega okvira za obdobje 2008–2013 v skladu s Sporazumom o partnerstvu AKP-ES in o dodelitvi finančne pomoči za čezmorske države in ozemlja, za katere se uporablja četrti del Pogodbe ES, UL L 247, 9.9.2006, str. 32.

[2] Uredba Sveta (ES) št. 215/2008 z dne 18. februarja 2008 o finančni uredbi, ki se uporablja za 10. Evropski razvojni sklad.

[3] Afriške, karibske in pacifiške države.

[4] Čezmorske države in ozemlja.

[5] UL L 247, 9.9.2006, str. 32.

[6] Uredba Sveta (ES) št. 215/2008 z dne 18. februarja 2008 o finančni uredbi, ki se uporablja za 10. Evropski razvojni sklad.

[7] Za obdobje 2011–2013 so uporabljeni predvideni zneski.

[8] COM(2010) 512 konč. z dne 11. oktobra 2010.

[9] Ker finančni okvir za obdobje po letu 2013 še ni dogovorjen in bo predvidoma bistveno vplival na zneske v zvezi z izvrševanjem, Komisija ne želi dati napovedi glede obveznosti, plačil in prispevkov za leti 2014 in 2015; to velja tako za Komisijo kot EIB.

[10] Sklep Sveta z dne 5. novembra 2010, dokument Sveta št. 15831/10.

[11] Sklep Sveta z dne 29. novembra 2010 o določitvi zgornje meje finančnih prispevkov, ki jih morajo plačati države članice za financiranje Evropskega razvojnega sklada v letu 2012, dokument Sveta št. 16971/10.